open-index/open-wikipedia-markdown huggingface dataset:
Iesselham

**Iesselham** is een buurtschop en vroggere gemiente in de gemiente Stienwiekerlaand, in de Nederlaanse perveensie Overiessel. De buurtschop lig ten noordwesten van de stad Stienwiek, ten zuudwesten van et dorp Oldemaark en ten oosten van et dorp Ossenziel, rond de wegen IJsselhammerweg, Lakeweg, Kerspelweg en Akkerweg. Der bint zo'n 30 huzen mit zo'n 70 inwoners.

Iesselham hef ien rieksmonument, een boerderi'je op IJsselhammerweg 4 die typisch is veur et overgaanksgebied tussen Frieslaand en Overiessel. Ok is der ien gemientelijk monument, een boerderi'je op IJsselhammerweg 8.

De buurtschop hef een historische verieniging, de Historische Vereniging IJsselham.

## Gemientelijke indielings
Tot en mit 1972 heurde Iesselham bi'j de gemiente Ooldemaark. De gemiente Iesselham ontstond deur et saemengaon van Blankenham, De Kuunder en Oldemaark, en dielen van Blokziel, Gieteren en Stienwiekerwold, en beston van 15 juni 1972 tot 1 jannewaori 2001. Toen gong de gemiente saemen mit Brederwiede bi'j Stienwiek. Disse ni'je gemiente wodden op 1 jannewaori 2003 herdeupt in Stienwiekerlaand.

## Verwiezings
Hessenpoorte

De **Hessenpoorte** (Zwols: *Essenpoorte*, Nederlaands: *Hessenpoort*) is een buurt en bedrieventerrein in de Zwolse wiek Bärkum. De westgreanze van de buurt is de snelweg A28, de ansluting Ommen lig körtbi'j de Hessenpoorte. Zowal de spoorliende Zwolle-Meppel as de N758 nao het Roetenveane en Ni'jlusen gaot deur de Hessenpoorte hen. 

In februari 2015 wier er een vestiging van IKEA lös edaone, nao jaoren van vertragink. IKEA had nämelik al plannen in het ende van 2007 um een IKEA vestiging in Zwolle neer te zetten. Naost de IKEA bint er ook een bulte aandere bedrieven te vinden op het bedrieventerrein, waoronder DHL, Wehkamp, Kuehne Nagel en J.E. Storkair. Ook het hotel Van der Valk is op de Hessenpoorte te vinden.
Deusien (buurtschop)

**Deusien** (Nederlaans: *Doosje*) is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel ten zuudwesten van Möppelt laangs de perveensiaole weg N375 (plaetselik bekend as de Zomerdiek) an de noordkaante van et Möppelerdiep. Et Möppelerdiep vormt hier de greenze tussen Overiessel en Drenthe.

Deusien telt een haandvol huzen mit een stok of vieftien inwoners. De buurtschop vaalt, ok veur postadressen, onder et dorp Wannepervene.

## Geschiedenis
In de volkstelling van 1840 wodden de buurtschop betiteld as Zomerdijk, naor de ligging an de Zomerdiek. Uut 1867 stamt de vermelding Doosje, en uut 1899 Het Doosje. Et punt waor de buurtschop lig, daor waor de Haagjesgracht uutkomp in et Möppelerdiep, was vrogger een schutsluus waor schutgeld ind wodden. Ok waren der een brogge, een kefee of harbarg, en een tolhuus mit slagboom over de weg Möppelt-De Sluus.

Tot en mit 1972 heurde Deusien bi'j de gemiente Wannepervene. In 1973 gonk de buurtschop over op de gemiente Brederwiede, en in 2001 op de gemiente Stienwiek, in 2003 herdeupt tot Stienwiekerlaand.

## Naeme
Op olde kaorten komp bi'j de as Doosje bekende uutwaetering de naeme De Hoosjes veur. Omdat in de streektael van de omgeving de letter ''h'' vaeke niet uutespreuken wodt, kan hier de vorm Doosje uut ontstaone wezen. Volgens een aandere lezing zol de inning van et schutgeld niet, zoas gebrukelik, mit een klompe an een touw of hangel gebeurd hebben, mor mit een kartonnen deuze. Een darde meugelikheid is dat 'deuze' op homzels al een anduding was veur een sluus(ien).

De familienaeme Doosje, die aj veural vienden in Wannepervene, De Sluus en Losser, komp oorspronkelik uut disse omgeving.

## Verwiezings
Zuudaende (Stienwiekerlaand)

**Zuudaende** is een buurtschop in de gemiente Stienwiekerlaand, in de Nederlaanse perveensie Overiessel. De buurtschop lig in de Kop van Overiessel ten zuden van Gieteren, ten zuudwesten van et meer et Bovenwiede, ten oosten van de N334 (de Beulakerweg), ten westen van Wannepervene en ten noorden van de plasse et Zuudaendegerwiede.

Net as Gieteren, wodt Zuudaende karakteriseerd deur boerderi'jen, grachten en broggies en is der botenverhuur.
De Kolke (Dreanthe en Oaveriessel)

**De Kolke** is een Nederlaanse buurtschop in de gemientes Möppelt (perveensie Drenthe) en Stienwiekerlaand (perveensie Overiessel). Et lig krek op de greenze van de beide perveensies, ten oosten van Dinxtervene en Wannepervene en ten noordwesten van Möppelt.

De buurtschop vaalt grotendiels onder et Dreentse dorp Koldervene, diels onder et Overiesselse dorp Wannepervene. Der bin negen huzen: zeuven an de weg De Kolk onder Koldervene (postaal onder Ni'jevene) en twee an de Driftlakenseweg onder Wannepervene.

## Verwiezings
Hanzeland

**Hanzeland** (ook **Spoorzone Hanzeland**) (Zwols: *Anzeland*) is een buurt in de wiek Assendörp. Hanzeland is een woonwiek, bedrieventerrein en kantorenpark. De näme kump van het feit dät Zwolle vrogger een Hanzestad was.

In Hanzeland staot verskillende belangrieke gebouwen, waoronder:

*Het Stadskantoor
*Heufdbureau van de polisie
*AOC De Groene Welle, een VMBO schoele specialiseert in de landbouw
*KPN
*Wärtsilä
*Icare
*Univé
*Randstad HR Solutions
*Immigraosie en naturalisaotie dienst
*Het wärkplein waor onder andere Centrum voor Werk en Inkomen (CWI) en het uutzendbureau START evestigd bint.

In Hanzeland kun ie ook het Lübeckplein vinden, waoronder een parkeergarage ebouwd is. An het plein bint verskeidene horeca bedrieven te vinden.

## Galleri'je

Bestaand:Zwolle Hanzeland.JPG|Koggelaan met op et ende et stadskantoor met daorop een kunstwärk
Bestaand:Zwolle skyline.jpg|Zicht up kantoren in Hanzeland
Schelle

**Schelle** (Zwols: *Skelle*, [skɛlə]) is een (veurmaolig) buurtschop en wiek in Zwolle. Schelle lig op een rivierduun die evörmd is in het Holoceen.

De wiek Schelle bestiet uut de volgende buurten: Old Schelle, Schelle-Zuud en Oldeneel, Schellerbroek, Schellerhoek, Schellerlaanden, Oldenelerlaanden-West, Oldenelerlaanden-Oost, Oldenelerbroek en Kaoterveer-Engelse wärk. De wiek määkt noe diel uut van de Zwolse wiek Zwolle-Zuud.

## Galleri'je

"Schellerberg", aanzicht - Schelle - 20195443 - RCE.jpg|Schellerbärg
Soestwetterinklaanden

De **Soestwetterinklaanden** (Zwols: *Soestweterinklanden*) is een wiek in de gemiente Zwolle. De wiek lig in het stadsdiel Zwolle-Zuud. De buurtschoppen Harculo en Heug-Zuthem en Weensum ligt beide in de wiek.

## Beschrieving
De Soestwetterinklaanden is een laandelik gebied waor veural boeren woont. De Soestwetterink streump in disse wiek de gemiente Zwolle in. De Soestwetterink hef zien oorspronge an de Holterbärg. An de westziede van de wiek ku-j de Iessel vinden met daorbi'j de noe esloopte Iesselcentrale. Dit gebied hef uuterweerden die önderdiel bint van netuurgebieden. De N337 löp van het noorden nao het zuden dwärs deur de wiek hen. Het buurtschop Herxen lig krek ten zuden van de gemientegreanze in de gemiente Olst-Wieje.

In de wiek lig ook het olde dörpien Weensum, die ontstaon is op een rivierduun. Het dörpshuus van Weensum, *De Molenkamp*, hef zien näme van de Weensummer mölle die körtbi'j Weensum lig an de N337.

In Weensum ha-j vrogger het ''huus te Weensum'', op het laandgoed Weensum. In 1944 wier disse Havezate deur geallieerde bommenwärpers bombardeerd. Allenig de bouwhuzen bint noe nog anweazig. Het dörp had vrogger ook een eigen station an de spoorliende Zwolle-Deamter, van 1866 töt 1936.
Daanswoede

**Daanswoede** (ok bekend as de **Sunte-Jansziekte**, **choreomanie** of **daanszucht**) was een sociaal verschiensel waorbij groepen mèensen, mangs duzenden tegelieke, inienen de drang kregen umme te daansen. 't Kwaamp veural veur op 't vastelaand van Europa tussen de 14de en 17de ieuw. De manie beïnvloedde mannen, vrouwen en kiender, die daansten töt ze der van ofmatting bij ummevöllen. De extreemste utingen die veurkwamen, waren stoeptrekkingen, verkraampte spieren, schokken, dalevalen, gasophoping in de darmen, anvalen die leken op epilepsie en dagenlang onopholdelijk daansen, mangs töt der de dood op volgde.

Ien van de eerste grote uutbraken was in Aken in 1374, waornao 't verschiensel hum rap uutbreidde aover Europa. Een grote uutbraak was der in Straotsbörg in 1518. In de loop van de ieuwen waren der duzenden mèensen betrökken bij de daanswoede, die in historische berichten goed edocumenteerd is. Vake wördden de daansers begeleid deur muzikaanten vanwege 't idee det 't fenomeen behaandeld kun wörden mit muziek, mar dit had ok wal töt gevolg der nog meer daansers heur bij een groep ansleuten.

## Duding
De oorzaken van daanswoede was gien dudelijkheid aover, en remedies waren een kwestie van giswark. Ok onder geleerden vandage de dag is der gien aoverienstemming. Theorieën bint onder meer det der godsdienstige sektes mit te maken hadden, of det 't volk daanste um heur zörgen en armoede te ontvluchten. Wieder wördt especuleerd det 't een massale psychogene andoening (massahysterie) ewest kan hebben, waorbij lichamelijke symptomen zonder anwiesbere lichamelijke oorzaak een groep mèensen treft deur sociale beïnvloeding.

Nog weer aandere verklaoringen die deur de jaoren hen egeven bint, bint vergiftiging deur moederkoren en angst veur de in die tied heersende pest. Det zol eleid hebben töt een soortement trancestoornis. De Duutse dokter Justus Hecker maakte een samenvatting van de waornemings aover daanswoede töt 1832: *Die Tanzwuth, eine Volkskrankheit im Mittelalter* (1832).

Mèensen bint wal ies in de biester aover daanswoede en de Chorea van Sydenham, vrogger sunte-vitusdaans enuumd, wat een zeldzaam neurologisch ziektebield is, enkenmarkt deur schokkerige of daansende bewegings van 't gelaat en de ledemaoten.

## Rifferenties
Breezicht

**Breezicht** is een buurt in de Oaveriesselse heufdstad Zwolle. De buurt is önderdiel van de wiek Stadshägen en lig tussen de Milligersteag, de Milligerplässe, de N331 (Stadshägenallee) en de Olde Wettering.

De gemiente Zwolle is ganks met de bouw van disse fienaol ni'je buurt. In totaol wördt er 1150 woningen ebouwd in de wiek, in het noordelik en zudelik diel van de wiek. In het zudelik diel is de bebouwing in 2019 begunnen. In het noordelik diel wördt de eerste woningen in 2021 ebouwd. Op 31 juli 2017 had de buurt 10 inwoners.

## Galleri'je

Strand plas.jpg|Milligerplässe


## Verwiezings
West Betuwe

**West Betuwe** is een gemiente in 't zuudwesten van de Nederlaandse pervincie Gelderlaand. De gemiente ontstund op 1 jannewaori 2019 deur 't samengaon van de gemientes Geldermalsen, Neerijnen en Lingewaal. Op 1 jannewaori 2020 waren der 50.219 inwoners.

De heufdplaatse van de gemiente, en ok de grootste kern, is Geldermalsen.
Homo naledi

***Homo naledi*** is ne archaïsche meansensoort die evunden is in de Cradle of Humankind in de Rising Star Cave in Zuud-Afrika. De resten bint 236.000 töt 335.000 jaor old en komt uut het Midden-Pleistoceen (Chibanian). As eerstens bint er 15 verschillende skeletten evunnen, die uut 1550 verschillende exemplaren bestaot. De ördening met andere resten van het geslacht *Homo* is niet met wissigheid te benuumen.

Samen met andere ''Homo''-soorten die tegelieke leafden had *Homo naledi* kenmärken van de veurolder *[[Australopithecus]]* en vrogge *Homo* soorten. Et belangriekste kenmärk hiervan is de kleine schedel (465-610 cc) in vergelieking met de moderne means (1270-1330 cc). Berekkend is dät *Homo naledi* in deursnee ne lengte van 143,6 cm had met een gewicht van 39,7 kg. De härsens waren vri'j klein in vergelieking met de grootte van zien lief. Toch blik de vörm van de härsens vergeliekbaor te wean met *Homo* soorten die tegeliekertied leafden. Dit zol dan kunnen wiezen op geliekweerdige wärken van de härsens. Dät disse *Homo* soort zo lange hef kunnen leaven tussen een bulte andere *Homo* soorten met grotere härsens hef de menink dät een groter stel härsens neudig was veur evolutionair veurdiel onderste baoven egooit. De vörm van de härsens hebt de kennis van de verschillen in het geslacht *Homo* slim groter emääkt.

## Galleri'je

ofbeelding:Homo naledi reconstruction of the endocranium.jpg|Schedel op de computer
ofbeelding:Elife-24232-fig8-v1 LES1 mandible compared to the DH1 holotype mandible of Homo naledi.jpg|Kaken van LES1 (links) en DH1 (rechts)
ofbeelding:Elife-24232-fig9-v1 Comparison of LES1 maxilla to the DH1 holotype maxilla of Homo naledi.jpg|Baovenste kaak van LES1 (links) en DH1 (rechts)
ofbeelding:Homo naledi mandible.jpg|Een kaak
ofbeelding:Elife-24232-fig14-v1 U.W. 102a-021 right clavicle from the Lesedi Chamber.jpg|Een slöttelbien
ofbeelding:Elife-24232-fig16-v1 U.W. 102a-257 left proximal humerus fragment.jpg|Baovenste ärmbot (humerus)
ofbeelding:Elife-24232-fig17-v1 Homo naledi U.W. 102a-015 ulna fragment.jpg|Een ellepiepe (ulna)
ofbeelding:Homo naledi metacarpals.jpg|Metacarpals van verschillende skeletten
ofbeelding:Homo naledi T10 vertebra.jpg|Tiende ruggenwärvel thoracic vertebra
ofbeelding:Homo naledi T11 vertebra.jpg|Elfde ruggenwärvel thoracic vertebra
ofbeelding:Homo naledi pelvic specimens.jpg|A en B) därmbien, C en D) heiligbien (sacrum) van twie ankommelings, E en F) zitbien (ischium)
ofbeelding:Homo naledi femur.jpg|Een di'jbien (femur)
ofbeelding:Homo naledi tibia.jpg|Een skennebien (schienbien, tibia)
ofbeelding:Homo naledi tali from Dinaledi Chamber.jpg|Enkel botten van verschillende skeletten
ofbeelding:Associated pedal elements of Homo naledi from Dinaledi chamber, South Africa.jpg|1) volwassen rechter voet, 2) ankommeling links, 3 en 4) volwassen links, 5) ankommeling rechts

## Verwiezings
Verzörgingsplaats Haorste

De **Verzörgingsplaats Haorste **is een parkeerplaatse en tankstation an de A28. Verzörgingsplaats Haorste is vanuut het noorden beriekbaor (vanuut Stappest).

De Haorsterbroekweg (Haersterbroekweg) gaot krek ten zuden van de verzörgingsplaatse toe oaver de A28 hen. Ten oosten van de A28 lig de polder Haorstermarkte. Ten zuden van de verzörgingsplaats he-j de ansluuting Ommen, nao et noorden hen ansluuting Ni'jluzen. De verzörgingsplaatse is tegelieke met de A28 in 1970 lös edaone. Sunds de verzörgingsplaatse lös edaone is, is er niks belangrieks meer veranderd an de verzörgingsplaatse. Ook niet toen as de A28 verbreed wier nao drie riejstroken in 2010/2011. De rechter riejbaan van de A28 lig oaver het edempte Lichtmiskenaal. Er kunt zo'n därtien vrachtwagens op de verzörgingsplaatse staon.

## Verwiezings
Veldhoeke (Zwolle)

**Veldhoek** (Zwols: *Veld-oeke*) is een buurt en buurtschop in de gemiente Zwolle. De buurt lig in de wiek Berkum.

Körtbi'j Veldhoeke lig de Ni'je Vechte. De Ni'je Vechte is zo rund 1600 egräven zodet handel uut Westfalen (Bentheimer zandstien) sneller bi'j Zwolle an kon kommen vanof de Vechte.

## Galleri'je

ofbeelding:Nieuwe Vecht Zwolle.jpg|Ni'je Vechte in Zwolle
ofbeelding:Zwolle Nieuwe Vecht 1909.PNG|Ni'je Vechte in 1909


## Verwiezings
Hanny Diemer

**Hanny Diemer** (Grunning, 1942) is een schriefster in 't Grunnings en iene van de oprichters van Grunningstalig literair tiedschrift *[[Krödde (tiedschrift)|Krödde]]*.

Diemer was van jongs of an altied bezig mit tieken en schrieven. Ze studeerde wis- en netuurkunde in Stad en wördden lerares wiskunde. Mit Wim de Lange, Fokko Veldman en Henk Scholte zette ze 't tiedschrift *Krödde* op naor veurbield van 't Drèentse *[[Roet (tiedschrift)|Roet]]*; in april 1982 verscheen 't eerste nummer. Ze bleef redactrice bij *Krödde* töt end 2006.

Veur *Krödde* schreef Diemer gedichten en, veural, körte verhalen, zoas de riege 't Volle leven van Ebbert Venemoa', inspireerd op de persoon van Grunninger muzikant en duzendpoot Henk Scholte. Veur Radio Noord en 't Groninger Dagblad schreef ze onder meer columns in 't Grunnings. Wieder leverde ze liedteksten veur homomannenkoor Zangzaad en veur aandern. Ze schreef mit an de in 2004 verschenen fictieve middelieuwse briefwisseling *Swaalfies rond Auwerd*.

Onder pseudoniem schrif Diemer schriftromans veur uutgeverije Marken.

## Zölfstandige publicaties
*1992 *t Volle leven van Ebbert Venemoa* (Styx)
*1999 *Van sprookjesbouk tot s.e*
*2003 *Wotter, Grunneger dichters* (mit aandern) (Biblionet Groningen)
*2004 *Swaalfies rond Auwerd* (mit aandern) (Biblionet Groningen)
*2005 *Twee eeuwen Gronings, n golden toal* (mit Jacob Loer) (In Boekvorm)

## Bronnen
*Webloug aover Hanny Diemer
Tubantia

**Tubantia** kan wiezen op:

*Tubantia (kraante), tot 1996 een regionaol dagblad
**De Twentsche Courant Tubantia, syn opvolger
*HVV Tubantia, een Nederlaandse voetbalclub uut Hengel
*Twentse Roeivereniging Tubantia, een rui-veriening uut Hengel
*Tubantia (schip), een Nederlaandse oceaanstomer
*Tubantia Borgerhout, een Belgische voetbalclub
**Tubantia*, de vroggere name van de Nijmeegse sportveriening SV Hatert
Dagblad van het Noorden

't **Dagblad van het Noorden** is een dagblad det uutkump in de pervincies Grunning en Drenthe. De heufdredactie is te vienden in Stad en de uutgever is NDC Mediagroup, die ok de Leeuwarder Courant en sinds 2013 't Friesch Dagblad uutgef.

## Geschiedenis
De kraante ontstund deur 't samengaon van 't Nieuwsblad van het Noorden (bij veul lezers bekend as* 't Neisblad*), 't Groninger Dagblad en de Drentse Courant en was 't gevolg van de rap dalende oplaoge van 't Neisblad. De neie kraante kwaamp veur 't eerst uut op 2 april 2002 en wördt 's mörgens bezörgd, wat wat neis was veur de lezers van 't vroggere Neisblad. Sinds 1 april 2010 hef 't Dagblad op wörteldagen een tabloidformaot, en sinds april 2013 op zaoterdagen ok.

Sinds 2014 hebt 't Dagblad van het Noorden en de Leeuwarder Courant iene heufdredactie, mit as heufdredacteur Evert van Dijk. De heufdredacteur veur 't Dagblad van het Noorden is Erik Wijnholds. Hiermit bint de beide redacties veur de heufdkaternen bij mekare escheuven en kuj de stokken aover binnenlaand, butenlaand, media en economie in beide kraanten vienden.

## Regionaole edities

't Dagblad van het Noorden verschient op wörteldagen in twee of drei edities, 's weekends vier. 't Dagense regiokatern en 't maandagse sportkatern verschilt daorbij van de rest van de kraante. Der bint edities veur Noord-Grunning, Oost-Grunning, West-Drenthe en Zuud-Drenthe.

## Oplaoge
Krek as bij de mieste kraanten, is de oplaoge van 't Dagblad de leste jaoren umdale egaone. Tussen 2002 en 2015 verleur de kraante 47% van zien abonnees. Ten opzichte van peiljaor 1996, toen der nog drei kraanten waren, is de oplaoge mit 60% edaald.

## Uutgaonde verwiezingen
* Webstee van 't Dagblad van het Noorden

## Rifferenties
Fokko Veldman

**Fokko Veldman** (Wollinghoezen, 1944 - Bilpin, Australië) was een Grunninger taalkundige en ien van de oprichters van Grunningstalig literair tiedschrift *[[Krödde (tiedschrift)|Krödde]]*.

Veldman emigreerde in 1960 mit zien volk naor Australië. Hij behaalde een MA-graod in Germaanse talen an de Universiteit van Melbourne. An de Rieksuniversiteit Grunning promoveerde hij op een proefschrift aover de taal van Westerwolde.

Mit Wim de Lange, Hanny Diemer en Henk Scholte zette Veldman 't tiedschrift *Krödde* op naor veurbield van 't Drèentse *[[Roet (tiedschrift)|Roet]]*; 't eerste nummer kwaamp uut in april 1982. Van hum stunden verhalen, gedichten en literatuurbesprekings in *Krödde*. Wieder publiceerde hij artikels op 't gebied van taal, literatuur, volkskunde en geschiedenis.

In 't voortgezet onderwies warkte Veldman as docent Nederlaands en Duuts. Mit de vrouwe, Prue Gargano, was Veldman as schriever en bewarker verbunden an 't Prisma-vmbo-buzewoordenboek Engels-Nederlaands. Ok warkte hij mit an 't Prisma-haandwoordenboek Engels.

## Zölfstandige publicaties
*1988 *Tot tijdverdrijf in ballingschap 1663-1665* (mit Hermann Niebaum) (Wolters Noordhoff)
*1992 *De taal van Westerwolde; patronen en structuren in een Gronings dialect* (Van Dijk en Foorthuis)
*2010 *Prisma vmbo woordenboek Engels-Nederlands* (Prisma)

## Bronnen
*Webloug aover Fokko Veldman
IJsselhallen

De **IJsselhallen** bint een evenementencomplex in Zwolle waor beurzen, concerten en tentoonstellings eholden wördt. 't Complex bestiet uut vier hallen, twee zalen, een restaurant en een bar en hef een totaal vloeroppervlak van roem 20.000m². Der heurt ok een parkeerterrein mit meer as 3.000 plaatsen bij. De IJsselhallen ligt an de Rieteweg, in de onmiddellijke naobijheid van de A28, 't treinstesjon en de binnenstad. Alle jaoren bint der 400.000 töt 500.000 bezukers.

## Geschiedenis

De IJsselhallen hebt heur oorsprong in de Zwolse biestenhaandel. In 1308 kreeg Zwolle van de bisschop van Utrecht toestemming um een veemarkt te holden. Ieuwenlaank wördden de markt in de open locht eholden. De Zwolse biestenmarkt was in 1890 ien van de grootste van Nederlaand en gruide staorigan. In 1918 wördden 't terrein van de hudige IJsselhallen opeheugd veur gebruuk as biestenmarkt. Vanof 1928 wördden der de neudige dienstgebouwen, zoas een slachthuus, ebouwd en bestraoting anelegd, en in 1931 wördden 't terrein as biestenmarkt in gebruuk eneumen. Uutbreiding van 't terreinoppervlak vund plaats in 1964. Umme de markt antrekkelijker te maken, besleut de gemiente in 1970 töt bouw van een grote biestenmarkthal naor veurbield van zo'n hal in de gemiente Veendaam.

De IJsselhal, ebouwd naor een ontwarp van architect Gerrit Bastiaan Kalkman, wördden lösedaone op 24 april 1972. Behalve veur biestenhaandel beud de hal onderdak veur zaalsport, tentoonstellings, rommel- en antiekmarkten, examens, verkiezingsbijienkomsten, woonbeurzen, concerten (mit optredens van wereldsterren as Fats Domino, Pat Boone en James Last), enzowieder. Vanwege al dizze evenementen kwaamp der behoefte an uutbreiding. Bij de IJsselhal kwamen in 1985 de Meerhal, in 1990 de Aahal en Diezehal en in 1994 nog twee congreszalen. Alle zalen en hallen bint op de begane grond. Sinds 2001 wördt der de veemarkt niet meer eholden en bint de IJsselhallen uutslutend bestemd veur evenementen.

## Toekomst
Umdet de gemiente Zwolle in 2025 wil begunnen mit woningbouw op de locatie, is 't huurcontract mit exploitant Libéma niet verlengd. Eind 2023 gaot daorumme de deuren van de IJsselhallen dichte. De gemiente is an 't kieken as der argens aanders een neie, kleinere evenementenveurziening ontwikkeld kan wörden deur marktpartijen. Deur de anstaonde sluting van de Iesselhallen giet de Expo Assen, eigendom van Libéma, ok dichte. Volgens Libéma kan 't niet uut umme de Expo Assen zölfstandig deur te laoten dreien.

## Evenementen
* Boekenfestijn
* Dutch Darts Masters
* Lego World (töt 2012)
* Pasar Malam Istimewa
* Spellenspektakel
* Trekkerslep
* Tuinidee

## Uutgaonde verwiezingen
* Webstee van de IJsselhallen

## Rifferenties
Poorte van Zwolle

**Poorte van Zwolle** (Nederlaands: *Poort van Zwolle*) is een wiek in de gemiente Zwolle. De wiek bestiet uut drie verschillende buurten: Spoelde, Veurst-A en Veurst-B. De wiek had in 2019 365 inwoners.

## Galleri'je

ofbeelding:20150909 Grote Katerveersluis1 Willemsvaart Spoolde.jpg|Willemsvaort bi'j Spoelde met de Kaoterveersluus en de brug oaver de Iessel van de A28 (Iesselbrugge).
Hygromeater

Een **hygromeater** is een apparaot um de vöchtigheid in in bi'jveurbield de lucht met of te meaten. De ienvoldigste vörm van een hygromeater besteet uut twie thermomeaters. Van iene van die twie thermomeaters wördt het böllechien van de thermomeater altied nat eholden. Disse thermomeater wördt deur het verdampen van het vocht of ekoeld töt het dauwpunt, de natteboltemperatuur. Deur de twie thermomeaters of te leazen ku-j met een tabel de vöchtigheid van de lucht ofleazen. Dit hiet ook wel een **psychromeater**.

## Soorten
Er bint ook zat andere hygromeaters. De miest gebruukte simpele (huus-tuun en keuken) hygromeaters gebruukt een haor van een dier of means die onder spanning stiet um zo de luchtvöchtigheid te meaten. Een naodiel van het gebruuk van haor is dät de lengte van haor niet lineair toenemp bi'j een toenemmende luchtvöchtigheid. Um zo de luchtvöchtigheid te weaten is er wier een tabel neudig um de lengte van het haor um te rekkenen naor de luchtvöchtigheid die daorbi'j heurt.

Ook ni'jmoedse (medärnere) hygromeaters die elektronisch bint wördt gebruukt. Disse thermomeaters määkt gebruuk van halfgeleiderkristallen waorvan de geleiding ofhangt van de luchtvöchtigheid.

Hygromeaters bint belangrieke in sauna's, musea en bruuikassen. Zie bint ook belangrieke in huzen waoras een hölten vloere of een piano in een goeie conditie mut blieven. Hier is het belangrieke um de luchtvöchtigheid in de gäten te holden.

Een **hygrogrääf** is een hygromeater die niet allenig noe, määr ook de luchtvöchtigheid van eers kan bi'jholden, bi'jveurbield op papier.

Een weerhuusien is een slim ienvoldig soort hygromeater met mangs ook een thermomeater er bi'j in.

## Geschiedenisse
*Rund 1500 hef Leonardo da Vinci de hygromeater uut evunden.
*In 1664 hef Francesco Folli een meer bruukbaere hygromeater emääkt.
*In 1783 hef Horace-Bénédict de Saussure de eerste hygromeater van een haor emääkt (haor-hygromeater).
*John Daniell määkte in 1820 de eerste dauwpunt-hygromeater.
*Robert Hooke wördt väke enuumd in combinaotsie met de hygromeater.


Noordwijk - precisiehygrometer uit de Tweede Wereldoorlog, bunkermuseum.jpg|Precisiehygromeater in een bunker uut de Twiede Wereldoorlog
ofbeelding:Haar-Hygrometer.jpg|Ni'jmoedse (medärne) haor-hygromeater
ofbeelding:Indoor hygrometer.JPG|Binnenkaante van een hygromeater veur binnen in huus
Vore (meteorologie)

Een **vore**, ok wel convergentieliende is net zo as een trog önderdiel van een leegedrokgebied.

Bi'j een vore ligt de isobaren echter wieder uut mekare waordeur et verschil van luchtdrok (luchtdrokgradiënt) in het midden (de as) kleiner is as naost de vore. De snelheid van de wind is hierbi'j in vergelieking met een trog juust leege. De isobaren bint slim ekromd en zie hebt een V-vörm. Bi'j bärgruggen kan er an de lieziede een orografische depressie ontstaon met een lie-vore. An de loefziede he-j een heugedrokgebied. Disse term wördt echter wel minder gebruukt en juust vervangen deur de term trog.

Op weerkaarten in Nederlaand wördt een vore an egeaven met een dikke blauwe liende.

## Literatuur
*Ham, C.J. van der; Korevaar, C.G.; Moens, W.D.; Stijnman, P.C. (1998): *Meteorologie en Oceanografie voor de zeevaart*, De Boer Maritiem.
TikTok

**TikTok** (chineesk: 抖音, pinyin: *Dǒuyīn*) is en chineesk sociaal netwark vöär videodeylen. Et wördt beheyrd döär ByteDance, en bedryv in internettechnology, uperichted in 2012 döär Zhang Yiming. Up et netwark deylt lüde körte filmkes (tüsken de 3 en 15 sekunden) van danskes, nålippen van musikvideos, komiske filmkes en talentwark. 

September 2016 gavven ByteDance de eyrste versy van **Douyin** uut up de chineeske markt. Et latere TikTok wör in 2017 vöär iOS en Android vrygeaven. TikTok en Douyin lyket up mekander, mär drait up verskillende servers in oavereynstemming med de Chineeske Internetafskarmingswet. 

## Literatuurverwysing
Expo Assen

**Expo Assen** (vrogger de **TT Hall**) was een evenementenhal naost 't TT-Circuit in Assen, Drenthe. De hal gunk lös in 2008 en makte diel uut van Libéma.

Mit een totaal vloeroppervlak van roem 15.000 m² is Expo Assen geschikt veur maximaal 17.000 bezukers tegeliekertied. Ok bint der een centraole keuken en een köppel kantoren. Um de TT Hall te bouwen wördden de TT-bane inekört mit 1,4 km; hierveur wördden de Noordlusse opeheven. Dit vreug samen mit de bouw een investering van 80 miljoen euro.

Vanwege de geplande sluting in 2023 van de IJsselhallen in Zwolle, die ok exploiteerd wördt deur Libéma, giet ok de Expo Assen dichte. Volgens Libéma kan 't niet uut um de Expo Assen zölfstandig deur te laoten dreien.

## Evenementen
*Evolution DJ Tiesto (daansfestijnen)
*Masters of Hardcore
*Vuelta
*Bouwbeurs Noord Nederlaand
*HorecaEvenTT
*Laandbouwbeurs
*Hobbyevent
*Dierenparade Noordshow
*Duurzame-energie-beurs
*Noordelijk Indoor Concours
*Trekkerslep
*Vlooienmarkten
*Congressen

## Uutgaonde verwiezingen
* Webstee van Expo Assen

## Rifferenties
Silesauridae

**Silesauridae** is een uut estörven clade van Dinosauriformes uut eet Trias. De clade bestiet uut dieren die het miest verwant bint an de dinosaurussen. Uut verstiend poep (coproliet) blik det sommige dieren van disse clade veural insecten egetten hebt (insectivoor). *[[Silesaurus]]* is hier een veurbield van. Zie zollen veural op kleine kevers en andere geleedpotigen azen.

## Classificaotie
De Silesauridae is een zustergroep van de dinosaurussen. De groep hef zien näme in 2010 ekreagen van de paleontoloog Max C. Langer in een studie (Max C. Langer *et al*). De Silesauridae bint een clade van de Archosauria die körter up *[[Silesaurus]]* zit dan up *[[Heterodontosarus tucki]]* of *[[Marasuchus lilloensis]]*. Tegeliekertied as met de eerste groep nuumden een twiede groep van onderzukers (vri'j van mekare) de *Silesauridae* as een clade die bestiet uut *[[Lewisuchus]]*, *[[Silesaurus]]*, al hun veurolders en hun ofstammelings. Noe betekent beide hetzelfde, zie beslaot dezölfde groep dieren. In een latere studie in 2010 van Sterling J. Nesbitt *et al*. wier emient det betekenis van Langer *et al.* niet genog was um de ien een familie-näme te geaven volgens de liende van het ICZN. Daorumme kump de näme van de clade Silesauridae van de studie Langer *et al.* (2010). De familie näme kump weg van de studie Nesbitt *et al.* (2010).

De evunden fossielen bint zo'n 203 töt 245 miljoen jaor old en komt uut het Trias (Norien en Anisien). Hieronder ku-j de cladogram zien van de *Silesauridae*. De cladogram is baseerd up de volgende studies: Christian Kammerer, Sterling Nesbitt en Neil Shubin (2012) met clade terminologie van Cau (2018) en Martz en Small (2019).

## Verwiezings
De Tippe

**De Tippe** (**Tippe bi'j de Iessel**) is een buurt in de gemiente Zwolle. De buurt lig in de wiek Stadshägen. De Tippe hef gien inwoners, määr in 2011 telde et gebied nog 5 inwoners. Er bint plannen um in de Tippe zo'n duzend woningen te bouwen töt 2028. De N331 en de spoorlien Zwolle-Kampen (Kamperlientien) begreanst de buurt.

## Galleri'je

ofbeelding:Station Zwolle Stadshagen.jpg|Het Station Zwolle Stadshägen lig körtbi'j de buurt de Tippe
Fieke Gosselaar

**Fieke Gosselaar** (Finnerwol, 1982) is een dichteres en prozaschriefster in 't Grunnings en Nederlaands. Ze is ok strafrechtjuriste bij de rechtbaanke Noord-Nederlaand.

Gosselaar, die opgruide op Finnerwol, schrif gedichten in 't Grunnings en proza miest in 't Nederlaands. Wark van heur stund onder meer in bloemlezings van Dichters in de Prinsentuin en Dag van de Grunneger Toal en in de bundel *Verrassend Nedersaksisch*. Heur wark was riegelmaotig te vienden in 't in 2015 estopte Grunningstalige literaire tiedschrift *[[Krödde (tiedschrift)|Krödde]]*. Daornao hef ze bijedreugen an *[[Oader (tiedschrift)|Oader]]*, 't digitale literaire tiedschrift in 't Grunnings det in 2016 estart is.

In 2013 kwaamp Gosselaar heur eerste dichtbundel *Nova Zembla* uut. Sinds de zomer van 2012 les ze alle vrijdagmörgens een column veur in 't programma 'De Centrale' van RTV Noord. In augustus 2014 wördden heur prozadebuut *Tussen de anderen* epubliceerd. In de twaalf körte verhalen daorin wördt situaties beschreven waorin mèensen terechtekoomt vlak veurdet ze een misdaod begaot. Gosselaar deu heur inspiratie veur de verhalen op tiedens heur wark as juriste.

Ze hef opetreden op festivals as Explore The North en Hongerige Wolf en op podia as Vera en Perdu.

## Zölfstandige publicaties
*2013 *Nova Zembla* (kleine Uil)
*2014 *Tussen de anderen* (Ambo/Anthos)
*2016 *Spinnetje* (Rock Ink)

## Bronnen
*Webloug aover Fieke Gosselaar
*Bespreking van ''Tussen de anderen'' op literair weblog Tzum
Minderheidsspråke

En **minderheidsspråke** of **minderheidstaal** is en språke dee espröäken wördt döär en språkkündige minderheid, oftewel elke andere språke as de dominante språke van en bepåld land. Minderheidsspråken kummen in vrywel alle landen van de wearld vöär, en künnen souwel territoriaal weasen (an en bepåld grundgebeed ebünden weasen, lykas et neadersassisk in u.a. Neaderland en Düütskland), as neet-territoriaal (wårby de spreakers verspreided leaven tüsken andere bevolkingsgruppen). In Neaderland binnen de neet-territoriale minderheidsspråken vöär et groutste gedeylde allochtone språken, lykas et türksk of et surinaamsk, mär se künnen ouk autochtoon weasen, lykas et jiddisj of et romani. Wat en minderheidsspråke is en wat en dominante språke (of meyrderheidsspråke) is relativ. In Neaderland is byvöärbeald et freesk en minderheidsspråke en et neaderlandsk de dominante språke, mär in Freesland solde jy künnen seagen dat streakspråken as et hollandsk (stadsfreesk, biltsk) en et neadersassisk (stellingwarvsk, kollumerlandsk) de minderheidsspråken binnen, döärdat et freesk ten upsichte dårvan en dominante(re) posity innimt.
Vinkenbuurte

De **Vinkenbuurte** (Nederlaands: *Vinkenbuurt*) is een buurtschop in de gemiente Ommen, in de Nederlaandse pervincie Aoveriessel. 't Is een veurnamelijk agrarische buurtschop, ontstaon mit de ontginning van 't Vassenerveld in de 20ste ieuw. De buurtschop hef een karke en een klein buurthuus. Der bint zo'n 415 inwoners.

De Vinkenbuurte lig körtbij 't dörp Neilusen, an de zuudoostkaante. Van de stad Ommen lig de buurtschop zo'n 10 kilometer vört. Deur de ligging hef de Vinkenbuurter variaant van 't Nedersaksisch meer weg van de variaanten van Neilusen en De Balk as mit 't Ommens.

De maond jannewaori stiet, sinds de oprichting van de Vinkenbuurtse Toneelgroep in 1978, in 't tieken van tonielaovends die eholden wördt in 't buurthuus.

Mit ingaank van schoeljaor 2018-2019 gunk, nao een bestaon van 100 jaor, de Openbare Basisschool Vinkenbuurt dichte.
Goideliske språken

**Goideliske språken** (yrsk: *teangacha Gaelacha*; skotsk-gälisk: *cànanan Goidhealach*; manx: *çhengaghyn Gaelgagh*) verwist nå eyne van de twey gruppen van eiland-keltiske språken, namelik: et goidelisk en et brytonisk (respektivelik 'Q-keltiske' en 'P-keltiske språken', volgens de oldere terminology). De moderne goideliske språken binnen yrsk (*Gaeilge*), skotsk-gälisk (*Gàidhlig*) en manx (*Gaelg*). En yrsk-engelske mengspråke in Yrland is shelta.

Et goidelisk wördt as et meyst konservativ eseen ten upsichte van de oorsprungelike mandeylige keltiske oorspråke, terwyl de brytoniske form en üütgebreidere untwikkeling döäremaked hevt. De verskillen tüsken de twey löt sik good seen in de woorden vöär 'söäne' en 'vyve' (5). In et goideliske skotsk-gälisk is 'söäne' *mac* (eyrtyds *maq*), en 'vyve' *coíg*. In et brythoniske bretonsk is 'söäne' *map*, terwyl 'vyve' *pemp* is.

## Verspreiding
De goideliske språke formt historisk eseen en dialektkontinuum dat sik üütstrekt van Yrland via Man in Yrske sey tot an Skotland. Et manx is in de 20. eyw üütestörven, mär is sinds dee tyd tot up seakere höygde voordesetted, ouk mid manxspråkige klöäterskolen.

Goidelisk was ooit beparked tot Yrland, en möägelik tot an de westküst van Skotland. Middeleywske gäliske literatuur vertelt ons dat et koaningryk Dál Riata estichted wördden in et westen van Skotland in de loup van de 6. eyw v.Chr. De vroggere upvatting dat Dál Riata estichted is döär immigranten üüt Yrland wördt teagenswoordig neet meyr algemeyn aksepteerd. De archeoloog Ewan Campbell bewäärt dat der geen archeologisk bewys is van immigraty of invasy, en is van meyninge dat starke seyverbindingen byedröägen hebben an en reads bestånde gäliske kultuur an weaderskanten van et Noorderkanaal (skotsk-gälisk en yrsk *Sruth na Maoile*) tüsken Yrland en Skotland. Et suggereert dat språke en kultuur invlööd ehad kan hebben sunder dat der en groute volksverhüsing ewesd hevt. Et probleem mid en archeologiske upgraving van en wunninge is dat et mär min of algeens niks vertelt oaver hokken språke se in de wunninge pråtden.

## Goideliske språken

* Yrsk
* Skotsk-gälisk
* Manx (was üütestörven, mär is ny leaven ineblasen)
* Shelta (mengspråke)

## Referensys


## Üütgånde verwysingen
* Skotsk-gäliske Wikipedia
* Yrske Wikipedia
* Manx Wikipedia
* Comparison of Irish and Scottish Gaelic
Ystyd

Ne **ystyd** is nen langen duur wårin de temperatuur van et aerduppervlak en den dampkring flink laeger ligt. Dårdöär groit yskappen by de polen en up wearlddeylen en gletsjers in barggebeden. Et aerdklimaat wippet vöördan van ystyden når broikastyden. In dee lätste sint dan geheyls gin gletsjers up de planeet. De aerde sit up et ougenblik in de Veerde Ystyd, ouk wal de ‘Hüdige Ystyd’ enöömd. Up sikselv stånde kolde tyden binnen ne ystyd wordet glacialen enöömd, de wöärmere tyden tüskendöär de inter- of tüskenglacialen. Med mekander förmet se de Veerde Ystyd en ouk de öldere Ystyden.

In de glaciology düüdt et woord ystyd up uutstrekkede yskappen in beide de noordelike en südelike halvrunden. Disse andüding gevt an dat wy in ne interglaciale tyd sittet, et holoceen. Normaal solde de volgende ystyd oaver ungeveyr 50.000 jår beginnen, mär den barg hettevastholdende gassen dee in de oceanen en dampkring stoatet wordet, holdet dat teagen.
Svartifoss

**Svartifoss** kan verwiezen naor:
* Svartifoss (Skaftafell), nen waterval
* Svartifoss (Kollafjörður), nen waterval
Brood

**Brood**, ok wal **roggebrood**, is een voedzame soort stoete emeuken van rogge, water, zolt en mangs gist of zoerdesem. Een plakkien brood gef oe 15% van de anrikkemedeerde dagense hoeveulheid an voedingsvezels en iezer.

Der bint heufdzakelk twee soorten brood: Fries en Braobaants. Fries brood wördt veural ebreuken roggekörrels veur gebruukt, intied det ze veur Braobaants brood gemalen rogge gebruukt.

Veur hiel wat lu in Nederlaand en België was brood vrogger, naost de later inevoerde eerappels, 't heufdvoedsel. Later wördden stoete op basis van tarwe belangrieker. Brood en tarwestoete verschilt in aordig meer opzichten as allennig de gebruukte graonsoorte. Zowal de geur as de kleur, de smaak en de structuur bint aanders. Baovendien verschilt de bereidingswieze. Wieder bint der streekrecepten die onderling beheurlijk verschilt.

Brood wördt in 't bezunder emeuken en egeten in de pervincies Grunning, Frieslaand en Drenthe. Vierkaanties brood mit een stokkien hering wördt ok wal eten as börrelhap.

## [[Nedersaksisch]]
*Achterhooks: 
***zwart brood*
***roggebrood/stoete*
* Drèents:
***brood*, *roggebrood*
* Grunnegs:
***brood*, *roggebrood*
*Tweants:
***brood*
***rouw-*, *roggestoete*
*Veluws: 
***roggebrood*
***roggemik* (Armelo, Bunsjoten)
***roggestoete*  (Klanenbeek, Attem)
***roggen*
***roggeteunis* (Noordwest-Veluwe)
***peerdebrood* (Terwolde)
***kleirog* (Noordwest-Veluwe)
***kroggen* (Nunspeet)

## Rifferenties


## Uutgaonde verwiezingen
* 'Voorlichtingsbureau Brood' aover brood
* Uutebreide procesbeschrieving van brood
Weazelanden

**Weazelanden** (Nederlaands: *Wezenlanden*) is een buurte in de Zwolse wiek Assendörp. In de buurte he-j ook Pärk de Weazenlanden, waor een bulte gebeurtenissen plääts kunt vinden. In et pärk wördt sunds 2006 het Bevriedingsfestival van Oaveriessel eholden. Veur een antal jaoren was het Bevriedingsfestival in Zwolle zels et grootste van hiel Nederlaand. In 2009 had Weazelanden 650 inwoners.

In de Weazelanden stund tegenaover de stadsgrachte et Wezenlandenziekenhuus, dät in 1998 samengonk mit 't Zwolse Sophiaziekenhuus. Veur het ziekenhuus dät daoruut onstun, de Isala-klinieken, wördden begun ni'je eeuw een gebouw neerezet in de buurte Oosterenk, op de plekke van 't ofebreuken Sophia. Ok et gebouw van et vroggere Wezenlandenziekenhuus wördden ofebreuken, en op disse plekke onstun een woonbuurte.

## Galleri'je

ofbeelding:Wezenlandenpark 2004.png|Weazelandenpärk in 2004
ofbeelding:Panorama Park de Wezenlanden huldiging PEC Zwolle.jpg|Panorama van Weazelandenpärk in 2014 vanweage de KNVB Beker winst van PEC Zwolle
ofbeelding:BVWP.jpg|Basketbalveld in Weazenlandenpärk
ofbeelding:Skatebaan Wezenlandenpark.jpg|Skatebaone in Weazelandenpärk
Lohues & the Louisiana Blues Club

**Lohues & the Louisiana Blues Club** was een Nederlaands-Amerikaanse bluesband, actief van 2003 töt en mit 2005, mit Daniël Lohues as muzikaal brein. De liedteksten bint in 't Drèents.

De band wördden veurjaor 2003 deur Lohues opericht. In Baton Rouge, Louisiana naamp hij mit plaatselijke blues-artiesten Keith Keyes en Gralin Neal een album op, ''Ja Boeh''. Hierop speult ok Lohues zien neve, Marco Geerdink. Singles van dit album bint 'Doar knap ie nie van op', 'Janine' en 'Prachtig mooi (mar wat he'j der an)'.

Van dizze zuuktocht in de VS naor de blues maakte Paul Ruven een documentaire, *[[Hoogste tied veur de blues]]*. Dizzend gunk in première op 't Nederlaands Film Festival in Utrecht in 2003 en wördden later uutezunden in tillevisieprogramma Het uur van de wolf.

Toen de band vervolgens gunk toeren, vunden der wat wiezigingen in de bezetting plaatse. Veurjaor 2005 wördden der een tweede album openeumen, Grip. Hierop speult Candy Dulfer mit op saxofoon. De titel van dit album kump van 't gelieknamige nummer, aover de duvel die grip kreg op de ik-persoon. Van dit album kwamen as singles de nummers 'Waailappe Blues' en 'Zydeco' uut.
Iron Maiden (band)

**Iron Maiden** is een Engelse heavy metal band die evörmd is in 1975 in Leyton in Londen deur bassist en songwriter Steve Harris. De band hef 39 albums, waoras er 16 studio albums bint, 12 live albums, 7 compilaties en 4 EP's.

De band is was ien van eersten die an new wave of British heavy metal deu. Het eerstes succes dät de band haalden, was begun jaoren 80. Nao veranderingen in de vörm van de band hef de band völle golden en platinum albums uut ebracht in het Verenigd Koninkriek en de VS: *[[The Number of the Beast]]* (1982), *[[Piece of Mind]]* (1983), *[[Powerslave]]* (1984), *[[Live After Death]]* (live, 1985), *[[Somewhere in Time]]* (1986) en *[[Seventh Son of a Seventh Son]]* (1988). In 1999 bint leadzanger Bruce Dickinson en gitaorist Adrian Smith weerumme ekommen naor de band. Sunds toen hef de band een ni'j tiedpärk van bekendheid. Dit hef eleid töt ni'je albums en tours.

Iron Maiden wördt beschouwd als ien van miest succesvölle heave metal bands ooit. Volgens The Sunday Times hef Iron Maiden in 2017 100 miljoen kopieën van hun albums verkocht wereldwied. Dit terwiel er bienao gien radio of televisie steun was.

## Bandleden
**Hudige leden**
* Steve Harris (1975–noe) 
* Dave Murray (1976–1977, 1978–noe)
* Adrian Smith (1980–1990, 1999–noe)
* Bruce Dickinson (1981–1993, 1999–noe)
* Nicko McBrain (1982–present)
* Janick Gers (1990–noe)

**Touring muzikaanten**
* Michael Kenney (1988–noe)

**Veurmälige leden**
* Doug Sampson (1977–1979)
* Paul Di'Anno (1978–1981)
* Dennis Stratton (1979–1980)
* Clive Burr (1979–1982)
* Blaze Bayley (1994–1999)

## Discografie
Allenig albums:
* *[[Iron Maiden (album)|Iron Maiden]]* (1980)
* *[[Killers (Iron Maiden album)|Killers]]* (1981)
* *[[The Number of the Beast (album)|The Number of the Beast]]* (1982)
* *[[Piece of Mind]]* (1983)
* *[[Powerslave]]* (1984)
* *[[Somewhere in Time (Iron Maiden album)|Somewhere in Time]]* (1986)
* *[[Seventh Son of a Seventh Son]]* (1988)
* *[[No Prayer for the Dying]]* (1990)
* *[[Fear of the Dark (Iron Maiden album)|Fear of the Dark]]* (1992)
* *[[The X Factor (album)|The X Factor]]* (1995)
* *[[Virtual XI]]* (1998)
* *[[Brave New World (Iron Maiden album)|Brave New World]]* (2000)
* *[[Dance of Death (album)|Dance of Death]]* (2003)
* *[[A Matter of Life and Death (album)|A Matter of Life and Death]]* (2006)
* *[[The Final Frontier]]* (2010)
* *[[The Book of Souls]]* (2015)
* *[[Senjutsu]]* (2021)
The Abyss (band)

**The Abyss** was een Zweeds black metal band (side-project) die van 1994 töt 1998 bestund. De leden kwamen van de Zweeds death metal band Hypocrisy. Zie hebt twie albums emääkt. *The Other Side* was hun eersten album en die is emääkt in The Abyss studio.

## Leden
* Peter Tägtgren - vocals, drums, bas
* Lars Szöke - Gitaor, zang
* Mikael Hedlund - Gitaor, zang

## Discografie
* *The Other Side* (1995)
* *Summon the Beast* (1996)
* *In Conspiracy With Satan* (1998) - een Bathory tribute album, det het lied *Armageddon* hef ecovered,
Regio Zwolle

**Regio Zwolle** is een lössies organiseerd bestuurlijk samenwärkingsverbaand van 22 gemientes in de Nederlaanse previncies Oaveriessel, Flevolaand, Dreanthe en Gelderlaand. Dit samenwärkingsverbaand is een verbaand van ondernemmers, onderwies, maotskappelijke örganisaties, en oaverheden. De regio nuumt zich de '4e economische topregio van het land.'

Regio Zwolle is een economisch stärke regio. Tussen 1997 en 2017 is de COROP regio Noord-Oaveriessel (niet gehiel regio Zwolle) een belangrieke gruuimotor van de economie ewörden. Het BRP van de regio was in 2018 28,2 miljard euro, 3,6% procent van de totaole Nederlaandse economie wat vergeliekbaor is met de regio Arnem-Nijmegen. Het andiel is sunds 2012 toe enömmen. In 2018 waren er 375.000 arbeidsplaatsen, waorvan 98.170 in de gemiente Zwolle. Dit is estegen nao 410.000 in 2020. In januari 2020 woonden er 779.337 mèensen in de 22 gemientes. In januari 2002 waren dät er 714.866, en in 2010 744.437 (op het zölfde grondgebied als noe). 3,3% had in 2018 gien wärk. In t hiele laand was det toen 3,8%. Een jaor later in 2019 had 2,8% gien wärk. An t ende van 2020 bedreug dit 3,2%.

## De gemientes
De regio bestiet uut de volgende 22 gemientes:
*Zwolle
*Kampen
*Elburg (sunds 2016)
*Oldebroek
*Hattem
*Nunspeet (sunds 2020)
*Heerde
*Olst-Wieje
*Raolte
*Dalsen
*Ommen
*'n Ardenbärg
*De Wolden
*Hoogevene (sunds 2018)
*Meppelt
*Westerveld
*Stappest
*Stienwiekerlaand
*Zwärtewäterlaand
*Noordoostpolder
*Urk
*Dronten

## Verwiezings
Esther Kämink

**Esther Kämink** (1984) is ne Achterhookse schriefster dee't aneslötten is bi'j de Dialectkring Achterhook en Liemers.

Kämink prat van huus uut Achterhooks en leren Nederlands op de basisschole. Nao de middelbare schole warken ze wat jaor as postbode in Lechtenvoorde. In 2009 behalen ze heur master-diploma Engelse Taal en Cultuur an de Radboud Universiteit Nijmegen. Daornao worden ze postbezorger in heur wonplaats Aalten.

Heur verhalen bunt vake 'n betjen absurd of zelfs geheel onmeugelijk, met ne flinken dosis zwarten humor en bi'j veurkeur een verrassend ende. In *Gloepends mooie verhalen* (Sont met Het Drentse Boek, 2014) steet heur verhaal '’t Lot'.

## Uutgaonde verwiezing
*Dialectkring Achterhook en Liemers ovver Esther Kämink
Dialectkring Achterhook en Liemers

De **Dialectkring Achterhook en Liemers** is ne vereniging met as doelstelling et samenbrengen van leu dee zich mondeling en/of schriftelijk in de streektaal van Achterhook en Liemers kӧnt oetdrukken en/of de taal propagaert; dit in samenwarking met geliekgestemde verenigingen. De veurzitter is Diana Abbink-te Brummelstroete. Het ledental stund in 2013 op 290.

De vereniging worden in 1957 opericht as de Schrieverskring Achterhook en Liemers. Dit worden in 1973 veranderd in Dialectkring um ok neet-schrievers de gelaegenheid te gevven lid te worden. Het initiatief veur de oprichting ging oet van de daomaolige oldheidkundige vereniging De Graafschap.

De kring was met-oprichter van het Verbond van Neersasse Dialectkringen (1966) en met-initiatiefnemmer van de internationale streektaalbundel *Alles Plat(t)* (2002). Met de Dialektkringe Salland en OostVeluwe en de Vrienden van de streektaal Lochem en Umgeving vörmp de kring sinds 2003 het ni'je Verbond van Nedersaksische Dialektkringen. Dit verbond gef veer maol in het jaor het tiedschrift *[[De Moespot]]* uut (oorspronkelijk opezet in 1958). Daornaost hebt zee ook contact med Nedersaksische sprekkers ovver de grens.

## Uutgaonde verwiezing
*Webstea van de Dialectkring Achterhook en Liemers
Ofis Publik ar Brezhoneg

**Ofis Publik ar Brezhoneg** (Fraans: *Office Public de la Langue Bretonne*, ofwal Publiek Ketoor van 't Bretons) is een organisatie veur 't anfietern en onderwiezen van de Bretonse taal. De organisatie is in 1999 opericht ter vervanging van de Dienst veur de Bretonse Taal, onderdiel van 't Culturele Instituut van Bretagne (Skol-Uhel ar Vro). Töt 2010 was de name Ofis ar Brezhoneg (Ketoor van 't Bretons).

't Ketoor, det zetelt in de gemiente Karaez-Plougêr, kreg mitwarking en financiële ondersteuning van de Fraanse staot en (veurnamelk) de regio Bretagne.

## Uutgaonde verwiezingen
Webstee van Ofis Publik ar Brezhoneg